b'\n_START_ARTICLE_\nPlatanova \xc4\x8dipkarka\n_START_SECTION_\nOpis\n_START_PARAGRAPH_\nPlatanova \xc4\x8dipkarka dose\xc5\xbee do 4\xc2\xa0mm v dol\xc5\xbeino in ima sivosrebrna, prozorna krila ter \xc4\x8dipkaste izrastke na oprsju. Odrasle \xc5\xbeu\xc5\xbeelke se hranijo s sokovi listov razli\xc4\x8dnih vrst platan. Pri mo\xc4\x8dnej\xc5\xa1em napadu velikega \xc5\xa1tevila osebkov pa se posu\xc5\xa1ijo in odpadejo. Kjer se prekomerno namno\xc5\xbeijo veljajo za velikega \xc5\xa1kodljivca._NEWLINE_V Evropi so platanovo \xc4\x8dipkarko prvi\xc4\x8d opazili leta 1964 v Italiji, odtlej pa se je raz\xc5\xa1irila po vsej srednji in ju\xc5\xbeni Evropi. Leta 1970 sta to vrsto stenic v Jugoslaviji prvi\xc4\x8d opazila zagreb\xc5\xa1ka entomologa M. Maceljski in I. Balarin v Zagrebu in leta 1972 na Reki. V Sloveniji je bila platanova \xc4\x8dipkarka prvi\xc4\x8d opa\xc5\xbeena leta 1972, v Srbiji pa leta 1974. Leta 1975 so jo odkrili v Franciji, leta 1976 na Mad\xc5\xbearskem, v Avstriji so jo odkrili leta 1982, v ju\xc5\xbenih obmo\xc4\x8djih Nem\xc4\x8dije leta 1987, v \xc5\xa0paniji pa leta 1991.'